**Liçensë *eksporti e përgjithshme* për mallra ushtarake**

1. Kërkesë për licensë e plotësuar sipas formularit tip, në bazë të udhëzimeve të përcaktuara në këtë formular, firmosur nga përfaqësuesi ligjor i subjektit (kopje e pasaportës/ID).
2. Shfuqizohet.
3. Personi fizik i cili kërkon të pajiset me liçensë eksporti me një përdorim të mallrave ushtarake, duhet të paraqesë dokumentacionin si më poshtë:

* Vërtetim që nuk është në proces gjyqësor (Penal) lëshuar nga gjykata e rrethit gjyqësor në të cilin personi ka vendbanimin
* Vërtetim nga Prokuroria që nuk është në procedim penal
* Vërtetim nga Përmbarimi që nuk ka detyrime ndaj personave fizikë apo juridikë, privatë apo shtetërorë.
* Vërtetim për shlyerjen e detyrimeve, nga dega e tatim taksave.
* Vërtetim nga banka ku do të kryhet transferimi monetar
* Liçensën e transportit për armët e lëshuar nga Drejtoria e Përgjithshme e Policisë së Shtetit, ose kontratën me një subjekt të liçensuar për transportin e armëve

1. Personi juridik privat i cili kërkon të pajiset me licensë eksporti me një përdorim të mallrave ushtarake, duhet të paraqesë dokumentacionin si më poshtë:

* Vërtetim që shoqëria nuk është në proces gjyqësor (Seksioni Civil dhe Penal) lëshuar nga gjykata e rrethit gjyqësor në të cilin shoqëria ka selinë.
* Vërtetim nga Prokuroria që nuk është në procedim penal
* Vërtetim nga përmbarimi që nuk ka detyrime ndaj personave fizikë apo juridikë, privatë apo shtetërorë.
* Vërtetim për shlyerjen e detyrimeve, nga dega e tatim taksave.
* Vërtetim nga banka ku do të kryhet transferimi monetar.
* Liçensën e transportit për armët e lëshuar nga Drejtoria e Përgjithshme e Policisë së Shtetit, ose kontratën me një subjekt të liçensuar për transportin e armëve

1. Personi juridik publik i cili kërkon të pajiset me liçensë, duhet të paraqesë dokumentacionin si më poshtë:

* Autorizim për përfaqësuesin e institucionit për ndjekjen e procedurës së licensimit.
* Vërtetim nga banka ku do të kryhet transferimi monetar.
* Deklaratë mbi transportin dhe shoqërimin e armëve.

1. *C*ertifikatë ndërkombëtare importi ose Certifikatën e përdoruesit të fundit,
2. Kopje të noterizuara të kontratës apo porosisë, me afat vlefshmërie jo më pak se tre vjet
3. Dokumente që japin të dhëna për përshkrimin e mallit, kushtet e shpërndarjes, sasinë e mallit, vlerën e mallit, shtetin tranzit/transship, vendin e destinacionit dhe përdoruesin e fundit, dhe vendin e origjinës së mallit**.**
4. Dokumente që japin të dhëna për firmën partnere/ndërmjetës (nëse ka) mbi adresën, përfaqësuesin ligjor, si dhe dokumente që vërtetojnë të drejtën e këtyre subjekteve për të kryer transferime ndërkombëtare të mallrave ushtarake.
5. Dokumente të tjera të vlefshme, që do të konsiderohen si të tilla nga AKSHE.
6. Mandat-pagesën e tarifës përkatëse, caktuar me Vendimin e Këshillit të Ministrave nr. 341 datë 8.4.2009 ”Për përcaktimin e tarifave për lëshimin e dokumenteve ligjorë nga Autoriteti i Kontrollit Shtetëror të Eksporteve, subjekteve të përfshira në transferimet ndërkombëtare të mallrave ushtarake dhe mallrave e teknologjive me përdorim të dyfishtë”,

* Subjekti i huaj duhet të vërtetojë se ai i plotëson të gjitha kërkesat e renditura më sipër. Nëse dokumentet e sipërpërmendur nuk lëshohen në shtetin e tyre të origjinës, atëherë duhet të sjellë dokumente analoge ose të formulojë një deklaratë me shkrim.
* Dokumentet zyrtare në gjuhë të huaj duhet të jenë të legalizuara ose me vulën apostile dhe të shoqërohen me një përkthim të noterizuar në gjuhën shqipe.
* Dokumentacioni ligjor i subjekteve duhet të jetë lëshuar brenda tre muajve të fundit, nga data e aplikimit.
* Dokumentacioni ligjor i cili është brenda vlefshmërisë do të merret në konsideratë edhe në aplikime të mëvonshme

Për sa më sipër i gjithë dokumentacioni duhet të jetë origjinal, ose fotokopje e noterizuar.

Për çdo informacion mund të kontaktoni ne adresën [www.akshe.gov.al](mailto:www.akshe.gov.al), [info\_akshe@mod.gov.al](mailto:info_akshe@mod.gov.al)